iraklixyz/georgian-wikipedia-cleaned huggingface dataset:
ევრობასკეტი 2011 ჯგუფი E

ჯგუფი — ევრობასკეტი 2011-ის მეორე რაუნდის პირველი ჯგუფი სადაც მატჩები გაიმართება 2011 წლის 7-დან - 11 სექტემბრის ჩათვლით. ჯგუფის ყველა თამაში ჩატარდება სიმენს არენაზე ქალაქ ვილნიუსში, ლიეტუვა.

ამ ჯგუფში წარმოდგენილნი არიან და ჯგუფში პირველ სამ ადგილზე გასული გუნდები. ოთხი საუკეთესო შედეგის მქონე გუნდი ითამაშებს მეოთხედფინალში.

ცხრილი
7 სექტემბერი
გერმანია – ესპანეთი
თურქეთი – საფრანგეთი
სერბეთი – ლიეტუვა
9 სექტემბერი
ესპანეთი – სერბეთი
გერმანია – თურქეთი
ლიეტუვა – საფრანგეთი
11 სექტემბერი
სერბეთი – თურქეთი
საფრანგეთი – ესპანეთი
ლიეტუვა – გერმანია
ევრობასკეტი 2011 ჯგუფი F

ჯგუფი — ევრობასკეტი 2011-ის მეორე რაუნდის მეორე ჯგუფი სადაც მატჩები გაიმართება 2011 წლის 8-დან - 12 სექტემბრის ჩათვლით. ჯგუფის ყველა თამაში ჩატარდება სიმენს არენაზე ქალაქ ვილნიუსში, ლიეტუვა.

ამ ჯგუფში წარმოდგენილნი არიან და ჯგუფში პირველ სამ ადგილზე გასული გუნდები. ოთხი საუკეთესო შედეგის მქონე გუნდი ითამაშებს მეოთხედფინალში.

ცხრილი
8 სექტემბერი
საქართველო – მაკედონია
ფინეთი – რუსეთი
სლოვენია – საბერძნეთი
10 სექტემბერი
საქართველო – ფინეთი
მაკედონია – სლოვენია
საბერძნეთი – რუსეთი
12 სექტემბერი
სლოვენია – ფინეთი
საბერძნეთი – საქართველო
რუსეთი – მაკედონია
ჭაღის მღვიმე

ჭაღის მღვიმე — კარსტული გამოქვაბული საქართველოში, აფხაზეთის ავტონომიურ რესპუბლიკაში, გუდაუთის მუნიციპალიტეტში. მდებარეობს ბზიფის ქედის სამხრეთ კალთაზე, ზღვის დონიდან 245 მ-ზე, მდინარე შავწყალის აუზში, სოფელ ბლაბურხვის ტერიტორიაზე.

გამომუშავებულია ცარცულ-პალეოგენურ შრეებრივ კირქვებში. იწყება ვრცელი სადარბაზო შესასვლელით, საიდანაც მღვიმე ორად იტოტება. აღმოსავლური განშტოება ვიწრო გასასვლელებისა და პატარა დარბაზების მორიგეობით 40-45 მ-მდე ვრცელდება და იკეტება ნაღვენთებით გამოვსებული პატარა დარბაზით. უფრო განიერია ჩრდილოეთური განშტოება. მას რამდენიმე მოზრდილი დარბაზი აქვს. მღვიმის ჯამური სიგრძე დაახლოებით 100 მეტრია. ქიმიური ნალექებიდან გვხვდება მოზრდილი სტალაქტიტები, სტალაგმიტები, სვეტები, ფარდები, ჰელიქტიტები, პიზოლითები; მექანიკური ნალექებიდან — ნგრევის ადგილობრივი, საკმაოდ უხვი მასალა, თიხის ნაფენები; ორგანოგენულიდან — გუანო.

ჰავა დინამიურია. ჰაერის ტემპერატურა შესასვლელთან 17 °-ს აღწევს. მღვიმე მშრალია. ბინადრობენ ობობები, კალიები, კოღოები, ღამურები და სხვა. ჭაღის მღვიმე ადვილი გასასვლელია. არსებობს მღვიმის გეგმა და ჭრილი.
კოკის ჭა

კოკის ჭა — კარსტული წარმონაქმნი საქართველოში, გაგრის მუნიციპალიტეტში. მდებარეობს არაბიკის კირქვულ მასივზე. გამომუშავებულია ცარცულ კირქვებში. ჭის საწყისი ნაწილი ასიმეტრიული ფორმის დოლინაა. მის სამხრეთ ფერდობზე იხსნება ვიწრო გვირაბი, რომელიც სწრაფად უკავშირდება მოზრდილ (2018) დარბაზს. ჭის სიღრმე 15 მ-ია. მექანიკური ნალექებიდან გვხვდება ნგრევის ადგილობრივი და ზედაპირიდან ჩატანილი მასალა, თიხის მცირე ლაქები, ძაბრის ძირში მუდმივი თოვლისა და ფირნის ლაქაა. ჰავა სტატიურია. ჭაში ჩნდება დროებითი ნაკადები. ჩასვლა ადვილია, არსებობს ჭრილი.
აძაბის ფარდული

აძაბის ფარდული — კარსტული წარმონაქმნი საქართველოში, აფხაზეთის ავტონომიურ რესპუბლიკაში, სოხუმის მუნიციპალიტეტში. მდებარეობს აძაბის მღვიმის სამხრეთით 150-200 მ-ზე, ზღვის დონიდან 280 მ სიმაღლეზე. გამომუშავებულია ზედაცარცულ კირქვებში. ფარდული განვითარებულია 20-25 მ სიმაღლის კირქვის ქარაფის ძირში, რომლის სიგრძე 40-45 მ აღწევს, სიღრმე 3-5 მ-ს. მექანიკური ნალექებიდან გვხვდება ლოდები, თიხები, კულტურული შრე. ჰავა დინამიურია, ჰაერის ცირკულაცია ძლიერი. აძაბის ფარდული მშრალია. გვხვდება მწერები, ობობები და სხვა ზედაპირული ცხოველები, ფლორიდან ბალახეული და ხავსი. ფარდულის ფსკერზე დალექილ თიხებში გვხვდება კულტურული შრეები, პალეონტოლოგიური ნიშნებით. ადვილი გასასვლელია, არსებობს ჭრილი.
აძაბის გვირაბი

აძაბის გვირაბი — კარსტული წარმონაქმნი საქართველოში, აფხაზეთის ავტონომიურ რესპუბლიკაში, სოხუმის მუნიციპალიტეტში. მდებარეობს აძაბის მღვიმის სამხრეთით 20 მ-ზე. ვრცელდება ზღვის დონიდან 250 მ სიმაღლეზე. გამომუშავებულია ზედაცარცულ კირქვებში. წარმოადგენს 45 მ სიგრძის აღმავალ გვირაბს, რომელიც ძლიერ მეანდრირებულია. გვირაბის საშუალო სიგანე 0,5 მ-ია, ხოლო სიმაღლე 1-1,5 მ არ აღემატება. მღვიმე ვიწრო ნაპრალით იხშობა. ქიმიური ნალექებიდან გვხვდება მაკარონისებური სტალაქტიტები, მექანიკურიდან — ცალკეული ლოდები. ჰავა სტატიურია. მღვიმეში გაედინება პატარა ნაკადი. ბინადრობენ ღამურები, მწერები, ობობები. ადვილი გასასვლელია. შედგენილია გეგმა.
კუ (რომაული სამხედრო განლაგება)

ტესტუდო (ლათ. კუ) — რომის არმიაში ჯარისკაცებს ასწავლიდნენ ერთობლივ ბრძოლას, ბრძოლაში ისინი მჭიდროდ ჩამწკრივებულნი მიდიოდნენ. თუ მეტერი ისრებს დაუშენდა ჯერისკაცები ზევით ასწევდნენ და ერთიმეორესთან მიჯრით მიაწყობდნენ ფარებს რომლებიც სახურავივით მთლიანად ფარავდა მთელ მწყობრს ამ ხერხს „ტესტუდო“ ანუ კუ ერქვა

გალერეა
ცენტრალური სადაზვერვო სააგენტო

ცენტრალური სადაზვერვო სააგენტო — აშშ-ის ფედერალური მთავრობის სააგენტო, რომლის ძირითადი ამოცანა ინფორმაციის შეგროვება და ანალიზია უცხოური ორგანიზაციებისა და მოქალაქეების საქმიანობის შესახებ. აშშ-ის საგარეო დაზვერვის და კონტრდაზვერვის ძირითადი ორგანო. საქმიანობა მართებულია მისი ოფიციალური არაღიარების შესაძლებლობასთან.

დირექტორები
100 უდიდესი ბრიტანელი

100 უდიდესი ბრიტანელი — -ის ეთერში 2002 წელს გასული გადაცემა. იგი დაფუძნებული იყო ბრიტანელი საზოგადოების იმ საყოველთაო გამოკვლევაზე, რომლის მიხედვითაც დადგინდა ბრიტანეთის ისტორიაში 100 ყველაზე გამოჩენილი მოღვაწის ვინაობა. პროგრამა „უდიდესი ბრიტანელები“ შეიცავს ასევე ტოპ-ათეულსაც, რომლის არც ერთი წევრი გადაცემის დროისთვის უკვე არ იყო ცოცხალი.

სიის ტოპ-ათეული
საბერძნეთის დემოგრაფია

საბერძნეთის მოსახლეობა 2010 წლის 1 იანვარის «ევროსტატის» მონაცემებით შეადგენს 11 295 002 ადამიანს, ამ ინდექსით საბერძნეთს 74-ე ადგილი უკავია მსოფლიოში. ბოლო აღწერა საბერძნეთში ჩატარდა 2001 წელს, შემდეგი აღწერა ჩატარდება 2011 წელს.

საბერძნეთის მოსახლეობა
ბერძნები — უძველესი ერია. მოსახლეობის ზრდა 2010 წლის მონაცემებით შეადგენს 0,106 %. შობადობა — 9,34 (ყოველ ათას კაცზე) , სიკვდილიანობა — 10,6 (ყოველ ათას კაცზე).

მოსახლეობის ასაკობრივი სტრუქტურა (2008)
0—14 წლამდე — 14,3 %
15—64 წლამდე — 66,6 %
65 წელზე ზევით — 19,1 %

საშუალო ასაკი 41,5 წელი. კაცები — 40,4 წელი, ქალები — 42,6 წელი.

მოსახლეობის ზრდა (2008)
−0,146 % 2008 წელს.
შობადობა — 9,54 (ყოველ ათას მოსახლეზე);
სიკვდილიანობა — 10,42 (ყოველ ათას მოსახლეზე);
1,36 ბავშვი 1 ქალზე.

ბავშვების სიკვდილიანობა (2008)
5,25 1000 ახალშობილზე;
ბიჭები — 5,77 1000 ახალშობილზე;
გოგონები — 4,7 1000 ახალშობილზე;

სიცოცხლის ხანგრძლივობა (2008)
საერთო — 79,52 წელი
კაცები — 76,98 წელი
ქალები — 82,21 წელი

ეთნიკური ჯგუფები (2001)
მოსახლეობის წიგნიერება (2001 წელი)
საერთო — 96 %
კაცები — 97,8 %
ქალები — 94,2 %

რელიგია
ყველა არსებულ რელიგიურ კონფესიებს შორის საბერძნეთში დომინირებს ელადის მართლმადიდებელი ეკლესია. საბერძნეთის კონსტიტუციით მართლმადიდებლობა სახელმწიფო რელიგიაა.
იუნესკოს მსოფლიო მემკვიდრეობის ძეგლები ალჟირში

2011 წლის მონაცემებით ალჟირში იუნესკოს მსოფლიო მემკვიდრეობის 7 ძეგლია.

სტატისტიკა
იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 962 ძეგლია შეტანილი. მათ შორის 0,8 % ალჟირის ძეგლებია. მათგან 6 კულტურული ძეგლია, ხოლო 1, ტასილინ-აჯერი, რამდენიმე კრიტერიუმითაა შეფასებული, პირველი კრიტერიუმით — კაცობრიობის შემოქმედებითი გენიის შედევრი. მეორე კრიტერიუმით — ობიექტი წარმოადგენს ბუნების საოცრებას, ან ტერიტორიას, რომელსაც აქვს გამორჩეული სილამაზე და ესთეტიკური მნიშვნელობა.

ობიექტების გეოგრაფიული მდებარეობა
გლადიუსი (ხმალი)

გლადიუსი  — რომაული მოკლე მახვილი (60 სანტიმეტრამდე). სავარაუდოდ იყო ნასესხები (და გაუმჯობესებული) რომაელების მიერ პირენეს ნახევარკუნძულის უძველეს მცხოვრებთაგან. გლადიუსით გამოდიოდა მჭრელი დარტყმების მიყენება, თუმცა მისი სიმოკლის გამო ეს დარტყმები უმნიშვნელო ზიანს აყენებდა მოწინააღმდეგეს, ძლიერი დარტყმები მჭხვლეტავი დარტყმებით გამოდიოდა. გლადიუსს ძირითადად აკეთებდნენ რკინისაგან, თუმცა ზოგჯერ სპილენძისაგან.
პედიპლენი

პედიპლენი ( < და ) — დენუდაციური ვაკე, რომელიც წარმოიქმნება მთიანი ან ბორცვიანი რელიეფის ადგილას, არიდული ან ნახევრად არიდული ჰავის პირობებში ხეობის ღერძიდან ფერდობების პარარელური უკანდახევისა და ცალკეული მოსწორებული უბნების — პედიმენტების შეერთების შედეგად.

წარმოადგენს მთებიდან სუსტადდახრილ (3°-მდე) ზედაპირს, რომელიც ფარგლავს ცალკეულ ქედებსა და ბორცვების პერიფერიებს. პედიპლენის ზედაპირი გამომუშავებულია ეგზოგენური პროცესებით, ძირითადად, ფლუვიალური და ეოლური კომპლექსით.

ლესტერ კინგის მოძღვრების თანახმად, პედიპლენი წარმოადგენს პედიმენტის განვითარების შემდეგ სტადიას, არსებითად, კი ქმნის პედიმენტების ერთიან ზედაპირად შერწყმას.
აღნიშნული მოსწორება შესაძლოა წყვეტას განიცდიდეს ეროზიული პროცესების მორიგი განმეორების შედეგად, რის შემდეგ ხდება პედიპლენის შეჭრა და ტრანსფორმირება რელიეფის რელიქტურ ფორმებში.
ფალანგა

ფალანგა — ქვეითთა საბრძოლო წესრიგი (მწყობრი) ძველ მაკედონიაში, საბერძნეთსა და სხვა სახელმწიფოებში.

ბერძენ ჯარისკაცს ჰოპლიტი ერქვა. მძიმედ შეიარაღებულ ჰოპლიტებისაგან შემდგარ წყობას ფალანგას უწოდებდნენ. იგი შენდგებოდა 8 ჩამწკრივებული ჰოპლიტისაგან. ჰოპლიტთა ლაშქარი ბერძენთა ძირითად საომარ ძალას წარმოადგენდა ბერძნებს მცირერიცხოვანი ცხენოსანი ჯარი, ანუ კავალერიაც ჰყავდათ. ფალანგას ბრძოლა შეეძლო მხოლოდ გაშლილ ადგილას. დაშლილი ფალანგა ბრძოლის უნარს კარგავდა. ფალანგის სუსტი ადგილი იყო გვერდითი ხაზები და ზურგი. მჭიდროდ შეკრულ ფალანგას უძლიერესი დარტყმის მიყენება შეეძლო მოწინააღმდეგის ქვეითი ლაშქრისათვის, მაგრამ ვერაფერს ხდებოდა ცხენოსანთა წინააღმდეგ. ფალანგას ასევე იყენებდა ალექსანდრე მაკედონელი. მაკედონური ფალანგის წინა მწკრივებიდან ამომართული შუბების წყება მნიშვნელოვან უპირატესობას ქმნიდა მტრის მეომრებთან შეჯახებისას.
ფარვატერი

ფარვატერი (ნიდ. < – მოძრაობა, ცურვა და – წყალი) — ნავიგაციისათვის უსაფრთხო გასასვლელი წყლის სივრცეში (მდინარე, ტბა, ზღვა, სრუტე და სხვ.), რომელსაც აქვს საკმაო სიღრმე და რომელშიც არ არის დაბრკოლებები ნაოსნობისათვის. ფარვატერს აღნიშნავენ სანავიგაციო მოწყობილობებით — ბუიებით, კვეთის ნიშნებით და სხვ.

მდინარეებზე ფარვატერი ჩვეულებრივ გადადის კალაპოტის მცირე სიღრმის ხაზზე.

დანიშნულების მიხედვით განასხვავებენ:
მისასვლელ;
მთავარ;
შემაერთებელ ფარვატერებს.
ჯენე

ჯენე — ურბანული კომუნა და ქალაქი ცენტრალურ მალიში, შიდა ნიგერის დელტის რეგიონში. 2009 წლის მონაცემებით, მისი მოსახლეობა 32 944 ადამიანს შეადგენდა. ადმინისტრაციულად მიეკუთვნება მოპტის რეგიონს.

გეოგრაფია
ჯენე — სუბსაჰარული აფრიკის ერთ-ერთი უძველესი ქალაქია. მდებარეობს ნიგერის შიდა დელტის სამხრეთ ნაწილში, მდინარე ნიგერსა და მდინარე ბანს შორის, 398 კმ-ით ჩრდილო-აღმოსავლეთით ბამაკოდან და 76 კმ-ით სამხრეთ-დასავლეთით ქალაქ მოპტიდან. ქალაქს უკავია დაახლოებით 70 ჰა ტერიტორიის ფართობი, რომელიც წვიმების სეზონის დროს კუნძულად გადაიქცევა.

ჯენეს კომუნას უკავია 302 კმ² ფართობი და ქალაქ ჯენესთან ერთად მოიცავს კიდევ 10 შემოგარენ სოფლებს: ბალე, დიაბოლო, გომნიკუბოიე, კამარაგა, კერა, ნიალა, სოალა, სინი, ველინგარა და იენლედა.. კომუნის ადმინისტრაციულ ცენტრთან ერთად ქალაქი ჯენე ასევე წარმოადგენს ჯენეს ოლქის ადმინისტრაციულ ცენტრს, რომელიც მოპტის რეგიონის 8 ოლქიდან ერთ-ერთია. მოსახლეობის ძირითადი სალაპარაკო ენაა სონგაის ენების ერთ-ერთი დიალექტი. შემოგარენი სოფლების მოსახლეობა ასევე ლაპარაკობს ფულანის, ბამბარას და სხვა ენებზე.
ბანდიაგარა

ბანდიაგარა — ესკარპები მალიში, მოპტის რეგიონში. ქვიშაქვის ეს კლდეები აღმართულია ქვიშიანი ვაკის ზედაპირიდან 500 მეტრის სიმაღლეზე. მისი სიგრძე დაახლოებით 150 კმ-ია. ესკარპების არეალი დღეს დოგონების ხალხითაა დასახლებული. დოგონებამდე აქ ტელემეს და ტოლოის ხალხი ცხოვრობდა. 1989 წლიდან არეალი შესულია იუნესკოს მსოფლიო მემკვიდრეობის ძეგლთა სიაში.

ბანდიაგარას კლდეები ქვიშაქვის მთაგრეხილის ჯაჭვს წარმოადგენს, რომელიც გრანდამიას მასივში იშლება. მასივის დასასრულთან მდებარეობს ჰომბორი 1155 მეტრიანი მალის უმაღლესი მწვერვალი.

მისი არქეოლოგიური, ეთნოლოგიური და გეოლოგიური მახასაითებლების გამო, არეალი ერთ-ერთი ყველაზე შთამბეჭდავია დასავლეთ აფრიკაში.
ასკიას საფლავი

ასკიას საფლავი მალის ქალაქ გაოში — მიჩნეულია, რომ სწორედ აქ განისვენებს სონგაის იმპერიის ერთ-ერთი ყველაზე წარმატებული იმპერატორი, ასკია მუჰამედ . აშენებულია საუკუნის ბოლოს. 2004 წლიდან შესულია იუნესკოს მსოფლიო მემკვიდრეობის ძეგლთა სიაში.

იუნესკო საფლავს აღწერს, როგორც შესანიშნავ ნიმუშს ტალახის მონუმენტური ნაგებობისა, რომელიც დასავლეთ აფრიკის საჰელის ტრადიციებს მიეკუთვნება. კომპლექსი მოიცავს პირამიდულ სამარხს, ორ მეჩეთს, საფლავს და მიწაყრილების ანსამბლს. მისი სიმაღლე 17 მეტრია და წარმოადგენს კოლონიალიზმამდელ უდიდეს არქიტექტურულ მონუმენტს რეგიონში. იგი პირველი მაგალითია იმ ისლამური არქიტექტურული სტილისა, რომელიც შემდგომ მთელს რეგიონში გავრცელდა.

ძეგლის ბოლოდროინდელი სახეცვლილებები მოიცავს 1960-1970-იან წლებში მეჩეთის გაფართოებას და 1999 წელს არეალის ირგვლივ კედლის შემოვლებას. მისი ისტორიის განმავლობაში, ძეგლს რეგულარულად აბათქაშებდნენ, ეს იყო აუცილებელი პროცედურა ტალახის სტრუქტურის შეკეთება-შენარჩუნებისთვის. 2000 წელს, მოხდა კომპლექსის ელექტრიფიკაცია - დაემატა ნათურები და წვერზე ხმის გამაძლიერებელი დინამიკი.

ქალაქ გაოს მოსახლეობის მიერ, ასკია რეგულარულად გამოიყენება როგორც მეჩეთი და საზოგადოებრივი საკუთრების კულტურული ცენტრი. მას ეროვნული კანონმდებლობა იცავს.

ასკია მოჰამედი სონგაის იმპერიის პირველი ასკია იმპერატორი იყო, მან იმპერია საგრძნობლად გააფართოვა. ვინაიდან ის სანიმუშო მუსლიმანი იყო, ის მექას მოსალოცად წავიდა, საიდანაც 1495 წელს დაბრუნდა, საიდანაც მან თავისი საფლავის ასაშენებელი მასალები ჩამოიტანა — მექას ტალახი და ხე-მასალა. როგორც ამბობენ, მეფის ქარავანი ათასობით აქლემისგან შედგებოდა. თავიდან სტრუქტურა დაპროექტებული იყო როგორც საცხოვრებელი სახლი, რამდენიმე ოთახითა და კორიდორებით, მაგრამ ასკია მუჰამედის სიკვდილისთანავე ის დაილუქა.

ასკია მუჰამედი ერთადერთია, რომელიც უშუალოდ სამარხში განისვენებს, რამდენიმე სხვა ასკია დასაფლავებულია მის ეზოში.
პროფესია: რეპორტიორი (ფილმი)

პროფესია:რეპორტიორი — მიქელანჯელო ანტონიონის 1975 წლის ფილმი. ეს არის ისტორია კაცზე, რომელსაც უნდა თავისივე ცხოვრებიდან გაიქცეს. მთავარი გმირი არის გამოფიტული ჟურნალისტი, რომელსაც ჯეკ ნიკოლსონი ანსახიერებს. ფილმი წარდგენილი იყო 1957 წლის კანის ფესტივალზე.

სიუჟეტი
დევიდ ლოკი (ჯეკ ნიკოლსონი) - ცნობილი ინგლისელი ტელერეპორტიორია. სამი თვის განმავლობაში ის ხელმძღვანელობდა დოკუმენტური ფილმის გადაღებას შუაგულ საჰარაში, ადგილობრივ დიქტატორსა და სამამულო ომის შედეგებზე. სამუშაოს ბოლო არ უჩანდა. როოდესაც მისი „ლენ დროვერი“ უდაბნოს ქვიშაში ეფლობა და ეგზური სადღაც ქრება ლოკი რჩება მარტო უკიდეგანო სიცარიელეში. შემდეგ, ფლეშბეკში, იხსნება ლოკის სულიერი მდგომარეობა: მძიმე დეპრესია, იმედგაცრუება ცხოვრებაზე, რომელსაც თან ახლავს როგორც პროფესიული ასევე ოჯახური სირთულეები.

უეცრად ლოკს ცხოვრების თვიდან დაწყების შანსი ეძლევა, დაივიწყოს თავის ცხოვრება და დამქანცველი სამუშაო. სასტუმროში სადაც ის იყო გაჩერებული აღმოაჩინა დევიდ რობერტსონის გვამი. წინა დღეს რობერტსონი ელაპარაკებოდა ლოკს თუ რა კარგია ცხოვრება ოჯახისა და მეგობრების გარეშე, როგორკი კარგია მსოფლიოს გაშემო მოგზაურობა და გართობა. საერთო წლოვანების, სიმაღლის და წონის გამო ლოსკს არ გასჭირვებია ადგილობრივი მოსახლეობა დაერწმუნებინა, რომ გარდაცვლილი თვითონ - დევიდ ლოკი იყო და არადევიდ რობერტსონი. ლოკმა ფრთხილად შეცვალა პასპორტის სურათები (თავის სურათი რობერტსონის პასპორტსი ჩააკრა და პირიქით), მიცვალებული თავის ოთახში გადაასვენა და რობერტსონის სამოსი ჩაიცვა.
მექნესი

მექნესი (არაბ. ‎; ; ) — ქალაქი ჩრდილოეთ მაროკოში, დედაქალაქ რაბატიდან დაშორებულია 130 კილომეტრით, ხოლო ფესიდან 60 კმ-ით. მულაი ისმაილის მმართველობისას (1672–1727), მექნესი მაროკოს დედაქალაქი იყო, სანამ ის მარაქეშში გადავიდოდა. 2010 წლის მონაცემებით, ქალაქის მოსახლეობა 985 000 ადამიანს შეადგენს. ამჟამად ის მექნეს-ტაფილალეტის რეგიონის დედაქალაქია. სახელწოდება მექნესი მომდინარეობს ბერბერული ტომის სახელიდან, რომელსაც შუა საუკუნეების ჩრდილოაფრიკული წყაროების მიხედვით მიკნასა ერქვა.

თავდაპირველი საზოგადოება, რომლის ირგვლივაც მექნესი გავითარდა, იყო საუკუნის კასბაჰი. ბერბერული ტომი მიკნასა, რომელიც სამხრეთ ტუნისის ტერიტორიაზე სახლობდა, აქ საუკუნეში გადმოსახლდა და ქალაქმა სწრაფად ზრდა იწყო.

ალმორავიდებმა აქ საუკუნეში ციხესიმაგრე დააარსეს. იგი ალმოჰადების გაძლიერებას ეწინააღმდეგებოდა, რომლებმაც ის შემდგომში დაანგრიეს. ამის შემდეგ ციხე უფრო დიდი ზომით, მეჩეთით და გაძლიერებული ფორტიფიკაციით აღდგა. ქალაქმა აყვავება განაგრძო საუკუნეში ვატასიდების დინასტიის დროს. მექნესმა თავის ოქროს ხანას მულაი ისმაილის მმართველობისას მიაღწია, როდესაც ის მაროკოს სულთანატის დედაქალაქი იყო. ისმაილმა ქალაქის ძველ ნაწილში ზღვაში დატყვევებული ქრისტიანი მეზღვაურებისთვის ციხე ააგო. მან ასევე ააშენა სხვა მრავალი ნაგებობა, ბაღები, მუნუმენტური ჭიშკრები, მეჩეთები და გრძელი კედელი, რომლის სიგრძეც 40 კმ იყო.

1996 წელს, მექნესის ისტორიული ნაწილი იუნესკომ მსოფლიო მემკვიდრეობის სიაში შეიტანა.

გალერეა
აით-ბენ-ჰადუ

აით-ბენ-ჰადუ (არაბ. ّ‎) — გამაგრებული ქალაქი ანუ ქსარი თანამედროვე მაროკოს ტერიტორიაზე, ყოფილ სავაჭრო გზაზე საჰარასა და მარაკეშს შორის. მდებარეობს ბორცვზე, მდინარე უნილას გასწვრივ. ის კასბებს (იგივე მედინა, ისლამური ქალაქის ტიპი) შორის ერთ-ერთ უმშვენიერესი მაგალითა, რომელიც ყოველი შტორმის შემდეგ დაუზიანებელი რჩებოდა. ქალაქის მოსახლეობის ძირითადი რიცხვი უფრო თანამედროვე სოფელში, მდინარის მეორე ნაპირზე ცხოვრობს, მაგრამ ათი ოჯახი დღემდე ქსარში ცხოვრებას ამჯობინებს.

1987 წლიდან აით-ბენ-ჰადუ შესულია იუნესკოს მსოფლიო მემკვიდრეობის ძეგლთა სიაში. ქალაქი გადაღებულია რამდენიმე ფილმში. მათ შორისაა:

არაბეთის ლოურენსი (1962)
კაცი, რომელიც მეფე გახდება (1975)
შეტყობინება (1976)
იესო ნაზარეველი (1977)
ყაჩაღების დრო (1981)
ნილოსის განძი (1985)
ნაპერწკლები თვალებიდან (1987)
ქრისტეს უკანასკნელი ცდუნება (1988)
ცის თავშესაფარი (1990)
კუნდუნი (1997)
მუმია (1999)
გლადიატორი (2000)
ალექსანდრე (2004)

გალერეა
სარა ტისდეილი

სარა ტისდეილი (; დ. 8 აგვისტო, 1884, სენტ-ლუისი — გ. 29 იანვარი, 1933, ნიუ-იორკი) — ამერიკელი პოეტესა.

დაიბადა საშუალო კლასის ოჯახში. პირველად გამოსცა ლექსების კრებული 1907 წელს. ცხოვრობდა სენტ-ლუისში, ცხოვრების ბოლო წლეები გაატარა ნიუ-იორკში. 1918 წელს გახდა პულიცერის პრემიის ლაურეატი კლებულითსვის „ “. 1933 წელს გამოსცა ბოლო კრებული «უცნაური გამარჯვება» .

სიცოცხლე დაასრულა სუიციდით.
გერი ოლდმენი

სერ გერი ლეონარდ ოლდმენი ( დ. 21 მარტი, 1958) — ინგლისელი მსახიობი, რეჟისორი, სცენარისტი, პროდიუსერი და მუსიკოსი, ცნობილი თავისი უარყოფითი როლებით პოპულარულ ფილმებში. მას ნათამაშები აქვს ისეთ ფილმებში, როგორიცაა სიდი და ნენსი, დაცქვიტე ყურები, ჯფკ, დრაკულა, ნამდვილი სიყვარული, ლეონი, მეხუთე ელემენტი, პრეტენდენტი, ჰარი პოტერის ფილმების სერია, კრისტოფერ ნოლანის ბეტმენის ტრილოგია და თოქმაჩი, თერძი, ჯარისკაცი, ჯაშუში, ისევე როგორც სატელევიზიო სერიალებში მეგობრები და დაცემული ანგელოზები.

ბიოგრაფია
ოლდმენი საზოგადოების ყურადღების ქვეშ მოექცა 1980-იანი წლებში, როდესაც თავისი როლებისთვის კინოკრიტიკოსმა, როჯერ ებერტმა მას „საუკეთესო ახალგაზრდა ბრიტანელი მსახიობი“ უწოდა. მაღალბიუჯეტიან ჰულივუდურ ფილმებში მთავარი და მეორეხარისხოვან როლებთან ერთად, მას ასევე უთამაშია დამოუკიდებელ ფილმებსა და სატელევიზიო შოუები. 1997 წელს შედგა მისი სარეჟისორო დებიუტი, როდესაც გადაიღო და დაწერა არ ჩაყლაპო, ფილმი რომელიც გარკვეულწილად მისვე ბავშვობაზე იყო დაფუძნებული. ის ასევე იყო ამ და კიდევ რამდენიმე ფილმის პროდიუსერი.

სხვა ჯილდოებთან ერთად, ოლდმენს მიღებული აქვს ნომინაციები ემის, კინომსახიობთა გილდიის და ბაფტას დაჯილდოებებზე. არის 2018 ოსკარის მფლობელი საუკეთესო მსახიობი მამაკაცის ნომიმაციაში, ფილმისთვის „მძიმე დროება“ (2017), სადაც ბრიტანეთის პრემიერ-მინისტრის უინსტონ ჩერჩილის როლი შეასრულა. მისი წვლილისთვის სამეცნიერო ფანტასტიკაში, მან მიიღო სატურნის ჯილდო. 1997 წელს მიიღო ბაფტას ორი ჯილდო ფილმისთვის „არ ჩაყლაპო“, რომელიც ასევე შევიდა კანის კინოფესტივალზე საკონკურსო ფილმთა ნუსხაში. 2011 წელს, ჟურნალმა ის დაასახელა „კინოს სიმბოლოდ“, შეტანილი წვლილისთვის კინემატოგრაფიაში.

ფილმოგრაფია
ერთიანი ეროვნული გამოცდები

ერთიანი ეროვნული გამოცდები — გამოცდების სერია, რომელსაც საქართველოში აბიტურიენტი გადის რათა სწავლა გააგრძელოს უნივერსიტეტში. 2005 წელს, საქართველოს ხელისუფლების გადაწყვეტილებით, მისაღები გამოცდების ძველი, საბჭოური სისტემა ახლით შეიცვალა. როგორც გამოცდების ეროვნული ცენტრი აცხადებს მათ მიერ შემუშავებული და დანერგილი მოდელი „შეფასების სამართლიან, გამჭვირვალე, უნიფიცირებულ, მერიტოკრატულ პრინციპებზე დამყარებული სისტემაა, რომელიც უზრუნველყოფს საუკეთესო აბიტურიენტების შერჩევას უმაღლესი სასწავლებლებისათვის“. ერთიანი ეროვნული გამოცდების შედეგების მიხედვით განისაზღვრება დასაფინანსებელი აბიტურიენტების სია. 2005 წლიდან დღემდე 100 ათასამდე აბიტურიენტი საქართველოს აკრედიტებული უმაღლესი სასწავლებლების სტუდენტი ერთიანი ეროვნული გამოცდებით გახდა.

ისტორია
2005 წელს ყველა აბიტურიენტი აბარებდა 3 სავალდებულო გამოცდას (ქართული ენა და ლიტერატურა, უცხოური ენები, ზოგადი უნარები). აბიტურიენტების ნაწილი, ფაკულტეტების მითხოვნის შესაბამისად, მათემატიკის გამოცდას აბარებდა.
სახელმწიფო დაფინანსება გაიცემოდა 3 გამოცდის შედეგით (მათთვის, ინც მეოთხე გამოცდა ჩააბარა გამოთვლისას გამოიყენებოდა მათემატიკისა და უცხოური ენების გამოცდიდან უდიდესი ქულა).

2006 წელს არჩევითი გამოცდების ჩამონათვალს დაემატა 3 გამოცდა – საბუნებისმეტყველო მეცნიერებები, საქართველოს ისტორია–საზოგადოებრივი მეცნიერებები, ლიტერატურა. აბიტურიენტთა ნაშრომების შეფასებული ასლები განთავსდა ინტერნეტში – ნებისმიერ აბიტურიენტს შეეძლო საკუთარი ნაშრომის ასლის ნახვა აპელაციამდე. შეიცვალა სახელმწიფო დაფინანსების გაცემის წესი. გადაწყდა, რომ გრანტი, ნაცვლად 3 გამოცდის, ზოგადი უნარების გამოცდის შედეგით გაცემულიყო.

2007 წელს აბიტურიენტთა განაცხდები განთავსდა ინტერნეტში. საკუთარი განაცხადის გადამოწმება ნებისმიერ აბიტურიენტს ინტერნეტით შეეძლო.

2008 წელს ზოგადი უნარების ტესტი ითარგმნა აზერბაიჯანულად და სომხურად. წარმატებით დაინერგა კომპიუტერული გასწორების სისტემა .

2009 წელს გაიზარდა მინიმალური კომპეტენციის ზღვარი. გამსწორებლები შეირჩნენ კონკურსის წესით.

2010 წელს ყველა აბიტურიენტისთვის 4 გამოცდის ჩაბარება გახდა სავალდებულო, სახელმწიფო დაფინანსების გაცემა კი ყველა გამოცდის შედეგის გათვალისწინებით მოხდა.
კენ ვატანაბე

— იაპონელი თეატრის, ტელევიზიისა და კინოს მსახიობი. ის ცნობილია თავისი როლებით ფილმებში „წერილები ივო ჯიმადან~ და „უკანასკნელი სამურაი“. ამ უკანასკნელისთვის ის ნომინირებული იყო ოსკარზე საუკეთესო მსახიობი კაცისთვის მეორეხარისხოვან როლში. სხვა ჯილდოებთან ერთად, ვატანაბეს ორჯერ აქვს მოგებული იაპონიის აკადემიის ჯილდო საუკეთესო მსახიობი კაცისთვის, 2007 წელს „ხვალინდელი დღის მოგონებებისთვის“ და 2010 წელს ფილმისთვის „შიზუმანუ ტაიო“. ის ასევე ცნობილია რეჟისორი კრისტოფერ ნოლანის ჰოლივუდურ ბლოკბასტერებში „ბეტმენი: დასაწყისსა“ და „დასაწყისში“ განსახიერებული გმირებისთვის.

ფილმოგრაფია
ელ-სუვაირა

ელ-სუვაირა, (არაბ. ) — საპორტო ქალაქი მაროკოში, ატლანტის ოკეანის სანაპიროზე. საუკუნიდან ცნობილი იყო პორტუგალიური სახელით მოგადორი. მდებარეობს ქალაქ აგადირიდან 170 კმ-ით ჩრდილოეთით და მარაქეშიდან 170 კმ-ით დასავლეთით.

არქეოლოგიური კვლევები ადასტურებს, რომ ქალაქის ტერიტორია დასახლებული ყოფილა პრეისტორიული ხანიდან. ელ-სუვაირის უბე ნაწილობრივ ჩაკეტილია კუნძულ მოგადორით, რაც ქალაქის ნავსადგურს ძლიერი ზღვის ქარებისგან იცავს.

თევზის სარეწაო ნავსადგური ცნობილი იყო ჯერ კიდევ ფინიკიელებისათვის, ძვ. წ. საუკუნეში, ხოლო შემდეგ რომაელებისათვის. თანდათანობოთ, იგი არა მხოლოდ საზღვაო, არამედ საქარავნო ვაჭრობის მნიშვნელოვანი ცენტრიც გახდა, რომელიც შემდეგში ზღვის მეკობრეებისთვის ნამდვილ სამოთხედ იქცა.

1506 წელს პორტუგალიელებმა ქალაქის გამაგრება დაიწყეს. 1628 წელს, ციხესიმაგრეების მშენებლობა განაგრძო საადიტების დინასტიის სულთანმა მულაი აბდელმალეკემ. 1765 წელს, სულთანმა მუჰამედ ბენ აბდალაჰმა ალაიუტების დინასტიიდან, მოგადორის იმ დროის მაროკოს უდიდეს საზღვაო პორტად ქცევა განიზრახა. გეგმა ფრანგმა პატიმარმა შეადგინა.

მომდევნო საუკუნეებში, ქალაქი გაძლიერდა და მნიშვნელოვან სავაჭრო პოსტად იქცა, სანამ 1893 წელს ფრანგები ქალაქ ტომბუქტუს აიღებდნენ, რის შემდეგაც დაიკეტა მრავალი სავაჭრო გზა და მოგადორმა მნიშვნელობა დაკარგა.

1960-1970-იან წლებში ქალაქი ჰიპების „მექა" გახდა.

დღეისათვის, ელ-სუვაირა მნიშვნელოვანი ტურისტული ღირსშესანიშნაობაა მაროკოელი და ევროპელი ტურისტებისათვის. ქალაქში განვითარებულია კვების (ძირითადად თევზის) და ტყავის მრეწველობა.

2001 წლიდან, ქალაქის მედინა შესულია იუნესკოს მსოფლიო მემკვიდრეობის ძეგლთა სიაში.

გალერეა
ქვემო ქართლის ვაკე

ქვემო ქართლის ვაკე — ალუვიური ვაკე მდინარე მტკვრის ორივე სანაპიროზე. მტკვარ-არაქსის ვრცელი დაბლობის უკიდურესი ჩრდილოეთ-დასავლეთ ნაწილი. შემოზღუდულია თრიალეთისა და ლოქის ქედების, შუა ხრამის მთათა ჯგუფისა და ივრის ზეგნის კალთებით.

სიგრძე მტკვრის გასწვრივ 40 კმ. მტკვარი ყოფს ორ ნაწილად — მარნეულისა და გარდაბნის ვაკეებად. ვრცელდება ზღვის დონიდან 260-იდან (მდინარე ხრამის შესართავი) 500-600 მ-მდე (მთების ძირში). ძირითადი ნაწილი (ბრტყელი დაბლობი) აგებულია ალუვიონით, რომლის ქვეშ (მარნეულ-ილმაზლოს ზოლში) დაძირული დოლერიტული ლავებია. ალაგ-ალაგ ლავები გაშიშვლებულია (დისველისა და თეთრი წყაროს პლატოების ნაწილები, სოფ. ილმაზლო).

მარნეულის ვაკის ჩრდილო-აღმოსავლეთ ნაწილში აღმართულია ნეოგენური მოლასებით (კონგლომერატებით, ქვიშაქვებით) აგებული იაღლუჯის სინკლინური მაღლობი. ქვემო ქართლის ვაკის ჰავა კონტინენტურია, საშუალო წლიური ტემპერატურა 12-13 °, უცივესი თვის იანვრის საშუალო ტემპერატურა – 0.3 °-0.0 °. წელიწადში საშუალოდ 350-500 მმ ნალექი მოდის. ქვემო ქართლის ვაკის ჰიდროგრაფიულ ქსელში შედის მდინარე მტკვარი, ხრამი და ალგეთის ქვემო დინებები. ჩრდილო-აღმოსავლეთ ნაწილში მდებარეობს კუმისის ტბა, ხოლო გარდაბნის ვაკეზე – ჯანდარის ტბა.

ბუნებრივი მცენარეულობა (სტეპი და ტყესტეპი) მეტწილად მოსპობილია, სჭარბობს კულტურული ლანდშაფტი – ნათეს-ნარგავები.